چارلز ديکنز

چارلز جان هۊفام ديکنز (اينگيليسي مئن: Charles John Huffam Dickens) اينگيليس ٚ پيلاترين نويسا'ن ٚ جي بؤ گه ۱۸۱۲ مئن دۊنيا بۊمأ یأ ۱۸۷۰ مئن بؤمۊرده. چارلز ديکنز خۊ کار ٚ مئن خئلي محبۊبيت کسب بؤده یأ اۊن ٚ مأرۊف‌ترين بنويشته‌أن ٚ جي شأنه دیوید کاپرفیلد، پيلا ناجه‌أن، اؤلیور تؤئيست بأني دۊ شهرˇ قصصه-أ ذکر گۊدن.

 زينديگي 

 کۊشتأکي 
چارلز ۱۸۱۲ فوریه هفتؤم لندپؤرتˇ مئن دۊنیا بۊمأ. جان ديکنز اۊن ٚ پئر بؤ گه دریا نيرۊ مئن مشغۊل بؤ. جان دیکنز يته بدهکاري سر زيندؤن دکت أ هين ٚ دؤني چارلز ناچار بؤبؤ بؤ خۊ یؤنزأ سالگي جي کار بؤنه. اۊن دا خۊ پئر ٚ أزایي زمات کار بؤده یأ اۊن ٚ پئر گه زيندؤن ٚ جي دربۊمأ بؤتۊنس هندئه مدرسه بؤشۊن.

 رۊزنؤمه‌نويسي یأ ايجتماعي کۊنشؤن 
چارلز مدرسه-أ تۊمؤنأؤده پسي يته وکالتي دفتر ٚ مئن کار هأیته ولي مۊددتی بعد تصميم بیته رۊزنؤمه بنويسه. چارلز کم‌کمئه خۊ علاقه-أ پی بؤده يأ رۊزنؤمه‌نويسي ور رؤمان نويشتن-ه سرأگيت. اۊن‌ ٚ رؤمانؤن خئلي مأروف بؤبؤن مؤنه ره ديويد کاپرفيلد، دۊ شأرˇ داستؤن، اؤليور تؤئيست أ کيريسمس ٚ سۊرۊد بأني پيلا ناجه‌أن.

 ايزدواج 
چارلز ۱۸۳۶ مئن کاترين هۊگاتˇ همرأ ازديۊاج بؤده یأ اۊشؤن دأ ته اؤلاد صأحبأبؤن. ولي بعداً کسن ٚ جي سيفاوابؤن.

 مۊردن 
چارلز خؤندن-ه خۊش دأشت أ شؤوؤن نؤخؤتنأبؤ دا اۊن ٚ تأد مۊطالعه بؤنه. پيجشکؤن اۊن-ه اؤشتؤو بدأ بؤن گه خۊ استراحت-ه ويشترأکۊنه ولي چارلز اي کار-ه نؤدنأبؤ. چارلز نهایتاً یته سکته جي بؤمۊرده.

 تيندار ٚ وانويسؤن 

ميگل دئه سروانتس
گابريل گارسيا مارکز
گۊستاو فلؤبر

 سربس 

 https://fa.wikipedia.org/wiki/%DA%86%D8%A7%D8%B1%D9%84%D8%B2_%D8%AF%DB%8C%DA%A9%D9%86%D8%B2
 https://en.wikipedia.org/wiki/Charles_Dickens
https://fidibo.com/books/author/%DA%86%D8%A7%D8%B1%D9%84%D8%B2-%D8%AF%D9%8A%D9%83%D9%86%D8%B2
https://web.archive.org/web/20200609075319/https://clipo.tv/video/NfZJ

جرگه:نويشتنکسؤن